**รายงานการประชุมสภามหาวิทยาลัยราชภัฏสุราษฎร์ธานี**

**ครั้งที่ 1/2568**

**วันอังคาร ที่ 28 มกราคม พ.ศ. 2568**

**ณ ห้องประชุมราชพฤกษ์ 3 อาคารสำนักงานอธิการบดี มหาวิทยาลัยราชภัฏสุราษฎร์ธานี**

**และประชุมผ่านสื่ออิเล็กทรอนิกส์**

------------------------------------------------------------------------

**ผู้มาประชุม**

1. นายวิชัย ศรีขวัญ นายกสภามหาวิทยาลัยฯ ประธาน
2. รศ.ดร.เทพ พงษ์พานิช อุปนายกสภามหาวิทยาลัยฯ รองประธาน ประชุมผ่านสื่อฯ
3. ศ.เกียรติคุณ ดร.ชุติมา สัจจานันท์ กรรมการสภาฯ ผู้ทรงคุณวุฒิ กรรมการ ประชุมผ่านสื่อฯ
4. ศ.เกียรติคุณ ดร.สมจิต หนุเจริญกุล กรรมการสภาฯ ผู้ทรงคุณวุฒิ กรรมการ ประชุมผ่านสื่อฯ
5. ศ.ดร.เทิดชาย ช่วยบำรุง กรรมการสภาฯ ผู้ทรงคุณวุฒิ กรรมการ ประชุมผ่านสื่อฯ
6. ศ.ดร.ครองชัย หัตถา กรรมการสภาฯ ผู้ทรงคุณวุฒิ กรรมการ ประชุมผ่านสื่อฯ
7. ศ.ดร.วินัย ประลมพ์กาญจน์ กรรมการสภาฯ ผู้ทรงคุณวุฒิ กรรมการ
8. รศ.ดร.สมนึก เอื้อจิระพงษ์พันธ์ กรรมการสภาฯ ผู้ทรงคุณวุฒิ กรรมการ ประชุมผ่านสื่อฯ
9. นายบัญญัติ จันทน์เสนะ กรรมการสภาฯ ผู้ทรงคุณวุฒิ กรรมการ ประชุมผ่านสื่อฯ
10. นายวิเชฏฐ์ มุสิกรังษี กรรมการสภาฯ ผู้ทรงคุณวุฒิ กรรมการ ประชุมผ่านสื่อฯ
11. นายวิชวุทย์ จินโต กรรมการสภาฯ ผู้ทรงคุณวุฒิ กรรมการ
12. นายสมประสงค์ สหวัฒน์ กรรมการสภาฯ ผู้ทรงคุณวุฒิ กรรมการ ประชุมผ่านสื่อฯ
13. ผศ.ดร.วัฒนา รัตนพรหม อธิการบดีฯ กรรมการสภาฯ กรรมการ ประชุมผ่านสื่อฯ

โดยตำแหน่ง

1. ผศ.ว่าที่ ร.ต.ดร.ณฐภัทร ถิรารางค์กูล ประธานสภาคณาจารย์ฯ กรรมการ

กรรมการสภาฯ โดยตำแหน่ง

1. ผศ.ดร.เสน่ห์ บุญกำเนิด กรรมการสภาฯ จากผู้ดำรง กรรมการ

ตำแหน่งบริหารตามมาตรา 16 (3)

แห่งพระราชบัญญัติมหาวิทยาลัย

ราชภัฏ พ.ศ. 2547

1. ผศ.ดร.ณัฐวุฒิ สุวรรณทิพย์ กรรมการสภาฯ จากผู้ดำรง กรรมการ

ตำแหน่งบริหารตามมาตรา 16 (3)

แห่งพระราชบัญญัติมหาวิทยาลัย

ราชภัฏ พ.ศ. 2547

1. ผศ.เตชธรรม สังข์คร กรรมการสภาฯ จากผู้ดำรง กรรมการ

ตำแหน่งบริหารตามมาตรา 16 (3)

แห่งพระราชบัญญัติมหาวิทยาลัย

ราชภัฏ พ.ศ. 2547

1. ผศ.ศรีวาลี ทองเลี่ยมนาค กรรมการสภาฯ จากผู้ดำรง กรรมการ

ตำแหน่งบริหารตามมาตรา 16 (3)

แห่งพระราชบัญญัติมหาวิทยาลัย

ราชภัฏ พ.ศ. 2547

19. ผศ.ธวัช บุญนวล กรรมการสภาฯ จากตัวแทน กรรมการ

คณาจารย์ประจำ

20. ผศ.ดร.กนกรัตณ์ ชลศิลป์ กรรมการสภาฯ จากตัวแทน กรรมการ

คณาจารย์ประจำ

21. อ.ดร.ชนัญชิดา ทิพย์ญาณ กรรมการสภาฯ จากตัวแทน กรรมการ

คณาจารย์ประจำ

22. อ.ทศพร จินดาวรรณ กรรมการสภาฯ จากตัวแทน

คณาจารย์ประจำ กรรมการ

23. อ.ดร.กฤษณะ ทองแก้ว รองอธิการบดี เลขานุการ

\*ประชุมผ่านสื่ออิเล็กทรอนิกส์ โปรแกรม Cisco WebExMeetings

**ผู้ไม่มาประชุม**

นายสุเทพ เทือกสุบรรณ ประธานกรรมการส่งเสริมฯ ลาประชุม

กรรมการสภาฯ โดยตำแหน่ง

**ผู้เข้าร่วมประชุม**

1. นายวรชาติ การเก่ง ผู้อำนวยการสำนักงานสภามหาวิทยาลัย ผู้ช่วยเลขานุการ
2. นางกัตติกา ด้วงศรี เจ้าหน้าที่บริหารงานทั่วไป ผู้ช่วยเลขานุการ
3. น.ส.นริศรา ชุมทอง เจ้าหน้าที่บริหารงานทั่วไป ผู้ช่วยเลขานุการ
4. น.ส.ภูชิยา สุวรรณโชติ เจ้าหน้าที่บริหารงานทั่วไป ผู้ช่วยเลขานุการ
5. นายอนุพงศ์ กิ่งทอง เจ้าหน้าที่บริหารงานทั่วไป ผู้ช่วยเลขานุการ
6. นายนิธิ ลอยชูศักดิ์ นักวิชาการคอมพิวเตอร์ ดูแลระบบประชุม

ผ่านสื่ออิเล็กทรอนิกส์

**ผู้ชี้แจงตามระเบียบวาระ**

1. อ.ดร.จันทร์พร ช่วงโชติ รองคณบดีวิทยาลัยสหวิทยาการ เกาะสมุย

ผู้เข้าชี้แจงระเบียบวาระที่ 4.1.4

2. ผศ.เพชร ขวัญใจสกุล คณบดีคณะนิติศาสตร์

ผู้เข้าชี้แจงระเบียบวาระที่ 4.1.5

3. อ.ดร.จีรติ พูนเอียด คณบดีวิทยาลัยนานาชาติการท่องเที่ยว

ผู้เข้าชี้แจงระเบียบวาระที่ 4.1.5

4. ผศ.ดร.ศิริรัตน์ ชูพันธ์ อรรถพลพิพัฒน์ คณบดีบัณฑิตวิทยาลัย

ผู้เข้าชี้แจงระเบียบวาระที่ 4.1.6

**เริ่มประชุมเวลา 13.00 น.**

ก่อนการประชุมสภามหาวิทยาลัยราชภัฏสุราษฎร์ธานี ครั้งที่ 1/2568 กรรมการสภามหาวิทยาลัยฯ ที่ประชุมผ่านสื่ออิเล็กทรอนิกส์ได้รายงานตัวต่อที่ประชุม

**ระเบียบวาระที่ 1 เรื่องที่ประธานแจ้งที่ประชุมทราบ**

**1.1 เรื่องที่ประธานแจ้งที่ประชุมทราบ**

-ไม่มี-

**1.2 เรื่องที่ประธานให้อธิการบดีแจ้งที่ประชุมทราบ**

(1) มหาวิทยาลัยราชภัฏสุราษฎร์ธานีร่วมกับสำนักสารนิเทศภาษาต่างประเทศแห่งประเทศจีน โดยนายเกา อันหมิง บรรณาธิการใหญ่ สำนักสารนิเทศภาษาต่างประเทศแห่งประเทศจีน และนายจาง เสี่ยวหรง รักษาการกงสุลใหญ่แห่งสาธารณรัฐประชาชนจีน ประจำจังหวัดสงขลา ประเทศไทย ได้ลงนามบันทึกข้อตกลงความร่วมมือจัดตั้งศูนย์หนังสือจีน เพื่อให้เป็นฐานข้อมูลทางวิชาการ การวิจัย การศึกษา เศรษฐกิจ สังคมและวัฒนธรรม ตลอดสื่อต่าง ๆ เป็นแหล่งค้นคว้าความรู้ให้แก่นักเรียน นักศึกษา บุคลากร อาจารย์ บุคคลทั่วไปที่สนใจศึกษาเรื่องราวต่าง ๆ ของสาธารณรัฐประชาชนจีน และได้เปิดเวทีการเสวนา “เยาวชนไทย-จีนใช่อื่นไกล พี่น้องกัน” เพื่อเป็นเวทีแลกเปลี่ยนความรู้ ความเข้าใจ แสดงความคิดเห็น พัฒนาความสัมพันธ์ให้แน่นแฟ้น ทุกมิติ ตลอดจนการสร้างประชาคมที่มีอนาคตร่วมกัน เนื่องในโอกาสครบรอบ 50 ปี ความสัมพันธ์ทางการทูตไทย-จีน ที่มีตั้งแต่วันที่ 1 กรกฎาคม 2518 ถึงปัจจุบัน เมื่อวันที่ 20 มกราคม 2568 ณ ห้อง Auditorium.อาคารทีปังกรรัศมีโชติ มหาวิทยาลัยราชภัฏสุราษฎร์ธานี

จึงแจ้งสภามหาวิทยาลัยทราบ

**ข้อสังเกตและข้อเสนอแนะ**

ศ.เกียรติคุณ ดร.ชุติมา สัจจานันท์ กรรมการสภามหาวิทยาลัยฯ ผู้ทรงคุณวุฒิ มีความเห็นว่า ควรเพิ่มช่องทางการอ่านหนังสือจีนที่มหาวิทยาลัยได้ลงนามความร่วมมือกัน ควรให้อยู่ในระบบออนไลน์และไม่เสียค่าใช้จ่ายเพื่อประโยชน์แก่นักศึกษาและบุคคลทั่วไปที่สนใจในวงกว้าง

**มติที่ประชุม**

รับทราบ

(2) มหาวิทยาลัยราชภัฏสุราษฎร์ธานี ขอแสดงความยินดีกับทีมนักกีฬาที่เข้าร่วมการแข่งขันกีฬามหาวิทยาลัยแห่งประเทศไทย ครั้งที่ 50 "ธรรมศาสตร์เกมส์" โดยสรุปผลรางวัลได้ ดังนี้

1) รางวัลชนะเลิศ (เหรียญทอง) ในการแข่งขันกรีฑา วิ่งผลัด 4X100 เมตร (ชาย) โดยนายศรุต เหมราช นายเอกภินัย แก้วหนู นายณัฐดนัย สารมาศ นายจิรทีปต์ บุญดี นายอมรินทร์ กุลเพ็ง

และนายณัฐวุฒิ ธุระกิจ นักศึกษาคณะมนุษยศาสตร์และสังคมศาสตร์

2) รางวัลชนะเลิศ (เหรียญทอง) ในการแข่งขันกรีฑา วิ่งผลัด 4X400 เมตร (ชาย) โดย นายณัฐวุฒิ ธุระกิจ นายเอกภินัย แก้วหนู นายณัฐภัทร จันทมาศ นายจิรทีปต์ บุญดี นายณัฐกิตติ์ บุญมา นายภูมิวิวัฒน์ พัฒน์ประดิษฐ นักศึกษาคณะมนุษยศาสตร์และสังคมศาสตร์

3) รางวัลชนะเลิศ (เหรียญทอง) ในการแข่งขัน กรีฑา 400 เมตร (ชาย).โดยนายจิรทีปต์ บุญดี นักศึกษาชั้นปีที่ 3 คณะมนุษยศาสตร์และสังคมศาสตร์

4) รางวัลชนะเลิศ (เหรียญทอง) ในการแข่งขันมวยสากลสมัครเล่น รุ่นน้ำหนัก ไม่เกิน 63.5 กิโลกรัม (ชาย) โดยนายภูธิพัฒน์ ศุภลักษณ์ นักศึกษาชั้นปีที่ 2 คณะนิติศาสตร์

5) รางวัลรองชนะเลิศอันดับ 1 (เหรียญเงิน) ในการแข่งขันกรีฑา 200 เมตร (ชาย) โดย นายเอกภินัย แก้วหนู นักศึกษาชั้นปีที่ 3 คณะมนุษยศาสตร์และสังคมศาสตร์

6) รางวัลรองชนะเลิศอันดับ 1 (เหรียญเงิน) จากการแข่งขันปันจักสีลัต โดยนางสาวนฤมล มณีฉาย นักศึกษาชั้นปีที่ 3 คณะนิติศาสตร์

จึงแจ้งสภามหาวิทยาลัยทราบ

**ข้อสังเกตและข้อเสนอแนะ**

รศ.ดร.เทพ พงษ์พานิช อุปนายกสภามหาวิทยาลัย มีความเห็น ดังนี้

1) เห็นด้วยกับมหาวิทยาลัยในการเปิดรับสมัครนักศึกษาโครงการพิเศษ โควตานักกีฬาฟุตบอล เพื่อสร้างและผลิตนักฟุตบอลมืออาชีพในอนาคต แต่มีข้อเสนอแนะว่าไม่ควรเข้าไปแข่งขันในแบบอาชีพ เช่น ไทยลีกส์ เนื่องจากหลายมหาวิทยาลัยกำลังประสบปัญหาเรื่องการบริหารจัดการทีมฟุตบอลในด้านต่าง ๆ

2) เห็นด้วยกับมหาวิทยาลัยที่จะรับเป็นเจ้าภาพการแข่งขันกีฬา-คิงส์คัฟ ในครั้งที่ 4 เนื่องจากเป็นโอกาสในการพัฒนานักกีฬาของมหาวิทยาลัย

**มติที่ประชุม**

รับทราบ

(3) มหาวิทยาลัยราชภัฏสุราษฎร์ธานี ได้เปิดรับสมัครผู้สำเร็จการศึกษาในระดับมัธยมศึกษา ตอนปลาย ประจำปี 2567 ประเภท โควตานักกีฬาฟุตบอล เพื่อเข้าเป็นนักศึกษาของมหาวิทยาลัยราชภัฏ สุราษฎร์ธานี ประจำปีการศึกษา 2568 ภายใต้โครงการพิเศษตามหลักเกณฑ์ SRU Academy โดยขณะนี้ได้มีการเปิดตัวนักศึกษา 30 คนแรก ที่ผ่านการคัดเลือกเข้าร่วมโครงการดังกล่าว.ตามเป้าหมายของมหาวิทยาลัย ที่มุ่งสร้างและผลิตนักฟุตบอลมืออาชีพสู่ระดับสากล อย่างมีคุณภาพ ภายใต้การบูรณาการหลักสูตรพิเศษ สาขาวิชารัฐประศาสนศาสตร์ โดยนักศึกษาจะได้รับสิทธิพิเศษต่างๆ ในการพิจารณา เช่น ได้รับสิทธิกู้ยืมเงินกองทุนให้กู้ยืมเพื่อการศึกษา (กยศ.) ได้รับสิทธิพักหอพักนักศึกษาฟรี ได้รับการสนับสนุนอุปกรณ์ที่มีความเกี่ยวข้องกับการฝึกซ้อมและการแข่งขัน เป็นต้น จึงแจ้งสภามหาวิทยาลัยทราบ

**มติที่ประชุม**

รับทราบ

(4) ศูนย์อาหาร.SRU.มหาวิทยาลัยราชภัฏสุราษฎร์ธานี เปิดให้บริการจำหน่ายอาหารแก่นักศึกษา บุคลากร และบุคคลทั่วไป ในราคาเริ่มต้นที่ 15 บาท ตั้งแต่วันที่ 1 มกราคม 2568 เป็นต้นไป เพื่อเป็นการช่วยเหลือค่าครองชีพให้แก่นักศึกษาและบุคลากร จึงแจ้งสภามหาวิทยาลัยทราบ

**ข้อคิดเห็นและข้อเสนอแนะ**

1.รศ.ดร.เทพ พงษ์พานิช อุปนายกสภามหาวิทยาลัยฯ มีความเห็นว่า มหาวิทยาลัยควรกำกับราคาและคุณภาพของอาหารให้มีความเหมาะสมเพื่อลดภาระค่าใช้จ่ายของนักศึกษา บุคลากร และบุคคลทั่วไปที่มาใช้บริการที่โรงอาหารของมหาวิทยาลัย และสอดคล้องกับสภาพเศรษฐกิจในปัจจุบัน

2. ศ.เกียรติคุณ ดร.สมจิต หนุเจริญกุล กรรมการสภามหาวิทยาลัยฯ ผู้ทรงคุณวุฒิ มีความเห็นว่า ควรมีร้านอาหารที่เน้นเรื่องสุขภาพด้วย เพื่อให้นักศึกษา บุคลากร และผู้มาใช้บริหารที่โรงอาหารของมหาวิทยาลัยมีสุขภาพที่ดี

**มติที่ประชุม**

รับทราบ

**1.3 เรื่องที่ประธานให้เลขานุการสภามหาวิทยาลัยแจ้งที่ประชุมทราบ**

(1) ด้วยมหาวิทยาลัยราชภัฏสุราษฎร์ธานี มีเรื่องเร่งด่วนเรื่องพิจารณาให้ความเห็นชอบแผนการรับนักศึกษา ระดับบัณฑิตศึกษา ประจำภาคการศึกษาที่ 1/2568 จึงเสนอสภามหาวิทยาลัยพิจารณาให้ความเห็นชอบบรรจุเรื่องดังกล่าวในระเบียบวาระการประชุมสภามหาวิทยาลัยราชภัฏสุราษฎร์ธานี ครั้งที่ 1/2568 และสภามหาวิทยาลัยมีมติเห็นชอบ

**ระเบียบวาระที่ 2 เรื่องรับรองรายงานการประชุมสภามหาวิทยาลัยฯ**

ฝ่ายเลขานุการสภามหาวิทยาลัยฯ ได้แจ้งเวียนรายงานการประชุมสภามหาวิทยาลัยราชภัฏ สุราษฎร์ธานี ครั้งที่ 13/2567 เมื่อวันที่ 24 ธันวาคม พ.ศ. 2567 ให้กรรมการสภามหาวิทยาลัยทุกท่าน ทราบแล้ว และได้เผยแพร่ทาง www.council.sru.ac.th หัวข้อรายงานการประชุมสภามหาวิทยาลัยฯ

ที่ประชุมรับรองรายงานการประชุมสภามหาวิทยาลัยฯ ครั้งที่ 13/2567 เมื่อวันอังคาร ที่ 24 ธันวาคม พ.ศ. 2567 โดยไม่มีข้อแก้ไข

**ระเบียบวาระที่ 3 เรื่องสืบเนื่องจากการประชุมสภามหาวิทยาลัยฯ**

**3.1 เรื่องสืบเนื่องเพื่อทราบ**

**(1) เพื่อทราบผลการดำเนินงานตามมติที่ประชุมสภามหาวิทยาลัยฯ ครั้งที่ 13/2567**

เลขานุการสภามหาวิทยาลัยฯ ได้แจ้งผลการดำเนินงานตามมติสภามหาวิทยาลัยฯ ในการประชุม ครั้งที่ 13/2567 ดังนี้

**หมวดด้านการบริหารจัดการ**

ระเบียบวาระที่ 3.2.1 เรื่องสืบเนื่องจากการประชุมสภามหาวิทยาลัยฯ ครั้งที่ 12/2567 ระเบียบวาระที่ 4.1.4 พิจารณาออกข้อบังคับมหาวิทยาลัยราชภัฏสุราษฎร์ธานี ว่าด้วย ศูนย์วิทยาศาสตร์ มหาวิทยาลัยราชภัฏ สุราษฎร์ธานี พ.ศ. ... ที่ประชุมมีมติเห็นชอบออกข้อบังคับมหาวิทยาลัยราชภัฏสุราษฎร์ธานี ว่าด้วย ศูนย์ปฏิบัติการวิทยาศาสตร์ มหาวิทยาลัยราชภัฏสุราษฎร์ธานี พ.ศ. 2567 โดยให้ปรับปรุงแก้ไขตามข้อสังเกตและข้อเสนอแนะของคณะกรรมการ

มหาวิทยาลัยได้เสนอนายกสภามหาวิทยาลัยฯ ลงนามในข้อบังคับมหาวิทยาลัยราชภัฏสุราษฎร์ธานี ว่าด้วย ศูนย์ปฏิบัติการวิทยาศาสตร์ มหาวิทยาลัยราชภัฏสุราษฎร์ธานี พ.ศ. 2567 เรียบร้อยแล้ว (ดำเนินการ แล้วเสร็จ)

ระเบียบวาระที่ 4.1.1 พิจารณาแต่งตั้งคณะกรรมการประจำคณะพยาบาลศาสตร์ ที่ประชุมมีมติเห็นชอบแต่งตั้งคณะกรรมการประจำคณะพยาบาลศาสตร์

มหาวิทยาลัยเสนอนายกสภาฯ ลงนามในประกาศสภาฯ เรื่อง แต่งตั้งคณะกรรมการประจำคณะพยาบาลศาสตร์ ลงวันที่ 24 ธันวาคม 2567 และส่งประกาศสภาฯ ไปยังคณะพยาบาลศาสตร์เพื่อแจ้งบุคคล ที่เกี่ยวข้องทราบเรียบร้อยแล้ว (ดำเนินการแล้วเสร็จ)

ระเบียบวาระที่ 4.1.2 พิจารณาแต่งตั้งคณะกรรมการประจำสำนักศิลปะและวัฒนธรรม ที่ประชุมมีมติเห็นชอบแต่งตั้งคณะกรรมการประจำสำนักศิลปะและวัฒนธรรม

มหาวิทยาลัยเสนอนายกสภาฯ ลงนามในประกาศสภาฯ เรื่อง แต่งตั้งคณะกรรมการประจำสำนักศิลปะและวัฒนธรรม ลงวันที่ 24 ธันวาคม 2567 และส่งประกาศสภาฯ ไปยังสำนักศิลปะและวัฒนธรรมเพื่อแจ้งบุคคลที่เกี่ยวข้องทราบเรียบร้อยแล้ว (ดำเนินการแล้วเสร็จ)

**หมวดด้านการจัดการศึกษา**

ระเบียบวาระที่ 4.1.3 พิจารณาอนุมัติให้ปริญญา มหาวิทยาลัยราชภัฏสุราษฎร์ธานี ที่ประชุมมีมติ อนุมัติให้ปริญญา ระดับปริญญาตรี จำนวน 305 ราย ระดับบัณฑิตศึกษา จำนวน 6 ราย ประกาศนียบัตรบัณฑิตวิชาชีพครู จำนวน 144 ราย และประกาศนียบัตรการพยาบาลเฉพาะทางสาขาเวชปฏิบัติฉุกเฉิน จำนวน 44 ราย

มหาวิทยาลัยมอบสำนักส่งเสริมวิชาการฯ และบัณฑิตวิทยาลัยแจ้งผลให้ผู้สำเร็จการศึกษาทราบ ออกหลักฐานใบรายงานผล และหนังสือรับรองคุณวุฒิให้ผู้สำเร็จการศึกษาและใช้เป็นข้อมูลเพื่อจัดทำ ปริญญาบัตรให้บัณฑิต (ดำเนินการแล้วเสร็จ)

จึงแจ้งสภามหาวิทยาลัยฯ ทราบ

**มติที่ประชุม**

รับทราบ

**3.2 เรื่องสืบเนื่องเพื่อพิจารณา**

-ไม่มี-

ระเบียบวาระที่ 4 เรื่องเสนอเพื่อพิจารณา

4.1 เรื่องเสนอเพื่อพิจารณาอนุมัติ

4.1.1 พิจารณาแต่งตั้งคณะกรรมการสรรหาคณบดีคณะนิติศาสตร์

ด้วยคณบดีคณะนิติศาสตร์ ตามคำสั่งสภามหาวิทยาลัยราชภัฏสุราษฎร์ธานี ที่ 002/2564 เรื่อง แต่งตั้งคณบดีคณะนิติศาสตร์ ลงวันที่ 23 กุมภาพันธ์ 2564 จะครบวาระการดำรงตำแหน่ง ในวันที่ 28 กุมภาพันธ์ 2568

คณะกรรมการนโยบายด้านการบริหารจัดการฯ ในการประชุมครั้งที่ 10/2567 เมื่อวันที่ 17 ธันวาคม 2567 มีมติเห็นชอบให้เสนอ “ร่าง” คำสั่งสภามหาวิทยาลัยราชภัฏสุราษฎร์ธานี เรื่อง แต่งตั้งคณะกรรมการสรรหาคณบดีคณะนิติศาสตร์ต่อสภามหาวิทยาลัยเพื่อพิจารณา

คณะกรรมการบริหารมหาวิทยาลัยราชภัฏสุราษฎร์ธานี (ก.บ.) ในการประชุมครั้งที่ 14/2567 เมื่อวันที่ 18 ธันวาคม 2567 มีมติเห็นชอบเสนอชื่อผู้ทรงคุณวุฒิจากบุคคลภายนอกที่มีความเชี่ยวชาญในศาสตร์ของคณะนิติศาสตร์ เป็นกรรมการสรรหาคณบดีคณะนิติศาสตร์ ได้แก่ ศ.ดร.กำชัย จงจักรพันธ์

มหาวิทยาลัยได้ดำเนินการเลือกผู้แทนคณาจารย์เป็นกรรมการสรรหาคณบดีคณะนิติศาสตร์ ได้แก่ รศ.สิทธิกร ศักดิ์แสง

จึงเสนอสภามหาวิทยาลัยฯ พิจารณาแต่งตั้งคณะกรรมการสรรหาคณบดีคณะนิติศาสตร์

**มติที่ประชุม**

เห็นชอบแต่งตั้งคณะกรรมการสรรหาคณบดีคณะนิติศาสตร์ ดังนี้

1. นายบัญญัติ จันทน์เสนะ กรรมการสภาฯ ผู้ทรงคุณวุฒิ ประธานกรรมการ

2. อธิการบดีมหาวิทยาลัยราชภัฏสุราษฎร์ธานี รองประธาน

3. ศ.ดร.กำชัย จงจักรพันธ์ ผู้ทรงคุณวุฒิจากบุคคลภายนอกที่มีความเชี่ยวชาญ กรรมการ

ในศาสตร์ของคณะที่มีการสรรหาคณบดี

4. อ.ดร.ชนัญชิดา ทิพย์ญาณ กรรมการสภาฯ จากคณาจารย์ประจำ กรรมการ

5. ผศ.ดร.ณัฐวุฒิ สุวรรณทิพย์ กรรมการสภาฯ ตามมาตรา 16 (3) แห่ง กรรมการ

# พระราชบัญญัติมหาวิทยาลัยราชภัฏ พ.ศ. 2547

# 6. รศ.สิทธิกร ศักดิ์แสง ผู้แทนคณาจารย์จากคณะนิติศาสตร์ กรรมการ

7. ผู้อำนวยการสำนักงานสภามหาวิทยาลัย เลขานุการ

8. นางสาวนริศรา ชุมทอง เจ้าหน้าที่สำนักงานสภามหาวิทยาลัย ผู้ช่วยเลขานุการ

หน้าที่ดำเนินการสรรหาคณบดีคณะนิติศาสตร์ ตามข้อบังคับมหาวิทยาลัยราชภัฏสุราษฎร์ธานี ว่าด้วย คุณสมบัติ หลักเกณฑ์และวิธีการสรรหาคณบดี พ.ศ. 2564 ให้ได้บุคคลเสนอสภามหาวิทยาลัยเพื่อเลือกและแต่งตั้งเป็นคณบดีคณะนิติศาสตร์

4.1.2 พิจารณาแต่งตั้งคณะกรรมการสรรหาคณบดีคณะมนุษยศาสตร์และสังคมศาสตร์

ด้วยคณบดีคณะมนุษยศาสตร์และสังคมศาสตร์ ตามคำสั่งสภามหาวิทยาลัยราชภัฏสุราษฎร์ธานี ที่ 003/2564 เรื่อง แต่งตั้งคณบดีคณะมนุษยศาสตร์และสังคมศาสตร์ ลงวันที่ 23 กุมภาพันธ์ 2564 จะครบวาระการดำรงตำแหน่ง ในวันที่ 28 กุมภาพันธ์ 2568

คณะกรรมการนโยบายด้านการบริหารจัดการฯ ในการประชุมครั้งที่ 10/2567 เมื่อวันที่ 17 ธันวาคม 2567 มีมติเห็นชอบให้เสนอ “ร่าง” คำสั่งสภามหาวิทยาลัยราชภัฏสุราษฎร์ธานี เรื่อง แต่งตั้งคณะกรรมการสรรหาคณบดีคณะมนุษยศาสตร์และสังคมศาสตร์ต่อสภามหาวิทยาลัยเพื่อพิจารณา

คณะกรรมการบริหารมหาวิทยาลัยราชภัฏสุราษฎร์ธานี (ก.บ.) ในการประชุมครั้งที่ 14/2567 เมื่อวันที่ 18 ธันวาคม 2567 มีมติเห็นชอบเสนอชื่อผู้ทรงคุณวุฒิจากบุคคลภายนอกที่มีความเชี่ยวชาญในศาสตร์ของคณะมนุษยศาสตร์และสังคมศาสตร์ เป็นกรรมการสรรหาคณบดีคณะมนุษยศาสตร์และสังคมศาสตร์ ได้แก่ ศ.ดร.ธีรภัทร์ เสรีรังสรรค์

มหาวิทยาลัยได้ดำเนินการเลือกผู้แทนคณาจารย์เป็นกรรมการสรรหาคณบดีคณะมนุษยศาสตร์และสังคมศาสตร์ ได้แก่ ผศ.ฉลองชัย ทัศนโกวิท

จึงเสนอสภามหาวิทยาลัยฯ พิจารณาแต่งตั้งคณะกรรมการสรรหาคณบดีคณะมนุษยศาสตร์และสังคมศาสตร์

**มติที่ประชุม**

เห็นชอบแต่งตั้งคณะกรรมการสรรหาคณบดีคณะมนุษยศาสตร์และสังคมศาสตร์ ดังนี้

1. ศ.เกียรติคุณ ดร.ชุติมา สัจจานันท์ กรรมการสภาฯ ผู้ทรงคุณวุฒิ ประธานกรรมการ

2. อธิการบดีมหาวิทยาลัยราชภัฏสุราษฎร์ธานี รองประธาน

3. ศ.เกียรติคุณ ดร.ธีรภัทร์ เสรีรังสรรค์ ผู้ทรงคุณวุฒิจากบุคคลภายนอกที่มีความ กรรมการ

เชี่ยวชาญในศาสตร์ของคณะที่มีการสรรหาคณบดี

4. ผศ.ธวัช บุญนวล กรรมการสภาฯ จากคณาจารย์ประจำ กรรมการ

5. ผศ.ดร.เสน่ห์ บุญกำเนิด กรรมการสภาฯ ตามมาตรา 16 (3) แห่ง กรรมการ

# พระราชบัญญัติมหาวิทยาลัยราชภัฏ พ.ศ. 2547

# 6. ผศ.ฉลองชัย ทัศนโกวิท ผู้แทนคณาจารย์จากคณะมนุษยศาสตร์ฯ กรรมการ

7. ผู้อำนวยการสำนักงานสภามหาวิทยาลัย เลขานุการ

8. นายอนุพงศ์ กิ่งทอง เจ้าหน้าที่สำนักงานสภามหาวิทยาลัย ผู้ช่วยเลขานุการ

หน้าที่ดำเนินการสรรหาคณบดีคณะมนุษยศาสตร์และสังคมศาสตร์ ตามข้อบังคับมหาวิทยาลัย ราชภัฏสุราษฎร์ธานี ว่าด้วย คุณสมบัติ หลักเกณฑ์และวิธีการสรรหาคณบดี พ.ศ. 2564 ให้ได้บุคคลเสนอสภามหาวิทยาลัยเพื่อเลือกและแต่งตั้งเป็นคณบดีคณะมนุษยศาสตร์และสังคมศาสตร์

4.1.3 พิจารณาแต่งตั้งคณะกรรมการสรรหาคณบดีคณะครุศาสตร์

ด้วยคณบดีคณะครุศาสตร์ ตามคำสั่งสภามหาวิทยาลัยราชภัฏสุราษฎร์ธานี ที่ 004/2564 เรื่อง แต่งตั้งคณบดีคณะครุศาสตร์ ลงวันที่ 28 กุมภาพันธ์ 2564 จะครบวาระการดำรงตำแหน่ง ในวันที่ 28 กุมภาพันธ์ 2568

คณะกรรมการนโยบายด้านการบริหารจัดการฯ ในการประชุมครั้งที่ 10/2567 เมื่อวันที่ 17 ธันวาคม 2567 มีมติเห็นชอบให้เสนอ “ร่าง” คำสั่งสภามหาวิทยาลัยราชภัฏสุราษฎร์ธานี เรื่อง แต่งตั้งคณะกรรมการสรรหาคณบดีคณะครุศาสตร์ต่อสภามหาวิทยาลัยเพื่อพิจารณา

คณะกรรมการบริหารมหาวิทยาลัยราชภัฏสุราษฎร์ธานี (ก.บ.) ในการประชุมครั้งที่ 14/2567 เมื่อวันที่ 18 ธันวาคม 2567 มีมติเห็นชอบเสนอชื่อผู้ทรงคุณวุฒิจากบุคคลภายนอกที่มีความเชี่ยวชาญ ในศาสตร์ของคณะครุศาสตร์เป็นกรรมการสรรหาคณบดีคณะครุศาสตร์ ได้แก่ รศ.ดร.เรวดี กระโหมวงศ์

มหาวิทยาลัยได้ดำเนินการเลือกผู้แทนคณาจารย์เป็นกรรมการสรรหาคณบดีคณะครุศาสตร์ ได้แก่ อ.ดร.วชิรศักดิ์ มัชฌิมาภิโร

จึงเสนอสภามหาวิทยาลัยฯ พิจารณาแต่งตั้งคณะกรรมการสรรหาคณบดีคณะครุศาสตร์

**มติที่ประชุม**

เห็นชอบแต่งตั้งคณะกรรมการสรรหาคณบดีคณะครุศาสตร์ ดังนี้

1. ศ.เกียรติคุณ ดร.สมจิต หนุเจริญกุล กรรมการสภาฯ ผู้ทรงคุณวุฒิ ประธานกรรมการ

2. อธิการบดีมหาวิทยาลัยราชภัฏสุราษฎร์ธานี รองประธาน

3. รศ.ดร.เรวดี กระโหมวงศ์ ผู้ทรงคุณวุฒิจากบุคคลภายนอกที่มีความเชี่ยวชาญ กรรมการ

ในศาสตร์ของคณะที่มีการสรรหาคณบดี

4. ผศ.ดร.กนกรัตณ์ ชลศิลป์ กรรมการสภาฯ จากคณาจารย์ประจำ กรรมการ

5. ผศ.เตชธรรม สังข์คร กรรมการสภาฯ ตามมาตรา 16 (3) แห่ง กรรมการ

# พระราชบัญญัติมหาวิทยาลัยราชภัฏ พ.ศ. 2547

# 6. อ.ดร.วชิรศักดิ์ มัชฌิมาภิโร ผู้แทนคณาจารย์จากคณะครุศาสตร์ กรรมการ

7. ผู้อำนวยการสำนักงานสภามหาวิทยาลัย เลขานุการ

8. นางสาวนริศรา ชุมทอง เจ้าหน้าที่สำนักงานสภามหาวิทยาลัย ผู้ช่วยเลขานุการ

หน้าที่ดำเนินการสรรหาคณบดีคณะครุศาสตร์ ตามข้อบังคับมหาวิทยาลัยราชภัฏสุราษฎร์ธานี ว่าด้วย คุณสมบัติ หลักเกณฑ์และวิธีการสรรหาคณบดี พ.ศ. 2564 ให้ได้บุคคลเสนอสภามหาวิทยาลัย เพื่อเลือกและแต่งตั้งเป็นคณบดีคณะครุศาสตร์

4.1.4 พิจารณาแต่งตั้งคณะกรรมการบริหารวิทยาลัยสหวิทยาการ เกาะสมุย

ตามที่สภามหาวิทยาลัยราชภัฏสุราษฎร์ธานี ได้อนุมัติจัดตั้งวิทยาลัยสหวิทยาการ เกาะสมุย มหาวิทยาลัยราชภัฏสุราษฎร์ธานี เป็นส่วนงานภายในมหาวิทยาลัยราชภัฎสุราษฎร์ธานี โดยมีฐานะเทียบเท่าคณะ.และออกข้อบังคับมหาวิทยาลัยราชภัฏสุราษฎร์ธานี ว่าด้วย วิทยาลัยสหวิทยาการ เกาะสมุย มหาวิทยาลัยราชภัฏสุราษฎร์ธานี พ.ศ. 2567 ประกาศ ณ วันที่ 26 มีนาคม พ.ศ.2567 โดยกำหนดให้มีคณะกรรมการบริหารวิทยาลัย นั้น

คณะกรรมการนโยบายด้านการบริหารจัดการ ประจำสภามหาวิทยาลัยราชภัฏสุราษฎร์ธานี ในการประชุมครั้งที่ 1/2568 เมื่อวันที่ 21 มกราคม 2568 มีมติเห็นชอบให้เสนอสภามหาวิทยาลัยเพื่อพิจารณาแต่งตั้งคณะกรรมการบริหารวิทยาลัยสหวิทยาการ เกาะสมุย

เพื่อให้เป็นไปตามความในมาตรา 7 แห่งข้อบังคับมหาวิทยาลัยราชภัฏสุราษฎร์ธานี ว่าด้วย วิทยาลัย สหวิทยาการ เกาะสมุย มหาวิทยาลัยราชภัฏสุราษฎร์ธานี พ.ศ. 2567 วิทยาลัยสหวิทยาการ เกาะสมุย มหาวิทยาลัยราชภัฏสุราษฎร์ธานี จึงเสนอสภามหาวิทยาลัยฯ พิจารณาแต่งตั้งคณะกรรมการบริหารวิทยาลัยสหวิทยาการ เกาะสมุย

ข้อสังเกตและข้อเสนอแนะ

ศ.ดร.วินัย ประลมพ์กาญจน์ กรรมการสภามหาวิทยาลัยฯ ผู้ทรงคุณวุฒิ มีความเห็นว่า แบบตอบรับการทาบทาม ควรมีข้อความว่า “แบบตอบรับการทาบทามการเสนอชื่อให้สภามหาวิทยาลัยพิจารณาให้ความเห็นชอบแต่งตั้งเป็นกรรมการบริหารวิทยาลัยสหวิทยาการ เกาะสมุย มหาวิทยาลัยราชภัฏสุราษฎร์ธานี ประเภทผู้ทรงคุณวุฒิจากภายนอก”

**มติที่ประชุม**

เห็นชอบแต่งตั้งคณะกรรมการบริหารวิทยาลัยสหวิทยาการ เกาะสมุย ดังนี้

1. อธิการบดีมหาวิทยาลัยราชภัฏสุราษฎร์ธานี ประธานกรรมการ

2. รองอธิการบดีที่อธิการบดีมอบหมาย รองประธาน

3. คณบดีคณะวิทยาการจัดการ กรรมการ

4. ผู้อำนวยการสำนักส่งเสริมวิชาการและงานทะเบียน กรรมการ

5. รองศาสตราจารย์ ดร.นนทลี พรธาดาวิทย์ ผู้ทรงคุณวุฒิฯ กรรมการ

6. นายพิชัย จิราธิวัฒน์ ผู้ทรงคุณวุฒิฯ กรรมการ

7. นางสาวสมฤดี จิตรจง ผู้ทรงคุณวุฒิฯ กรรมการ

8. นายสุนทร ภู่ไพบูลย์ ผู้ทรงคุณวุฒิฯ กรรมการ 9. คณบดีวิทยาลัยสหวิทยาการ เกาะสมุย กรรมการและเลขานุการ

10. รองคณบดีที่คณบดีมอบหมาย ผู้ช่วยเลขานุการ 11. หัวหน้าสำนักงานคณบดี ผู้ช่วยเลขานุการ

ให้คณะกรรมการมีอำนาจและหน้าที่ตามข้อ 8 แห่งข้อบังคับมหาวิทยาลัยราชภัฏสุราษฎร์ธานี ว่าด้วย วิทยาลัยสหวิทยาการ เกาะสมุย พ.ศ. 2567

**4.1.5 พิจารณาให้ความเห็นชอบการปรับปรุงหลักสูตรเล็กน้อย (สมอ.08)**

คณะนิติศาสตร์ หลักสูตรนิติศาสตรบัณฑิต (หลักสูตรปรับปรุง พ.ศ. 2568) และวิทยาลัยนานาชาติการท่องเที่ยว หลักสูตรศิลปศาสตรบัณฑิต สาขาวิชาการจัดการการท่องเที่ยวและบริการ (หลักสูตรปรับปรุง พ.ศ. 2567) ขอปรับปรุงหลักสูตรเล็กน้อย (สมอ.08)

สภาวิชาการ ในการประชุมครั้งที่ 12/2567 เมื่อวันที่ 4 พฤศจิกายน 2567 ได้มีมติเห็นชอบให้เสนอการปรับปรุงหลักสูตรเล็กน้อย (สมอ.08) ของหลักสูตรนิติศาสตรบัณฑิต (หลักสูตรปรับปรุง พ.ศ. 2568) ดังนี้

1. กรณีขอเปลี่ยนแปลงอาจารย์ผู้รับผิดชอบหลักสูตร จากเดิม ผศ.นิรมล ยินดี ซึ่งย้ายไปประจำหลักสูตรศิลปศาสตรมหาบัณฑิต สาขาวิชาการพัฒนากระบวนการยุติธรรม เป็น ผศ.พิชยา มณีนาวา ซึ่งมีคุณสมบัติครบถ้วนตามเกณฑ์

2. ขอเปลี่ยนแปลงค่าธรรมเนียมการศึกษา จากเดิม.12,000.บาท.เป็น.15,000.บาท ตั้งแต่ปีการศึกษา 2568 เป็นต้นไป

คณะกรรมการนโยบายด้านการจัดการศึกษา ประจำสภามหาวิทยาลัยราชภัฏสุราษฎร์ธานี ในการประชุมครั้งที่ 24/2567 เมื่อวันที่ 24 ธันวาคม 2567 มีมติเห็นชอบให้เสนอสภามหาวิทยาลัยฯ พิจารณาการปรับปรุงหลักสูตรเล็กน้อย (สมอ.08) ของหลักสูตรนิติศาสตรบัณฑิต (หลักสูตรปรับปรุง พ.ศ. 2568)

สภาวิชาการ ในการประชุมครั้งที่ 1/2568 เมื่อวันที่ 6 มกราคม 2568 ได้มีมติเห็นชอบให้เสนอการปรับปรุงหลักสูตรเล็กน้อย (สมอ.08) ของหลักสูตรศิลปศาสตรบัณฑิต สาขาวิชาการจัดการการท่องเที่ยวและบริการ (หลักสูตรปรับปรุง พ.ศ. 2567) ขอเปลี่ยนแปลงแผนการรับนักศึกษา จากเดิม 110 คน เป็น 150 คน โดยมีรายละเอียดดังนี้

1) นักศึกษาแผนรับปกติ จากเดิม จำนวน 80 คน เป็น 120 คน

2) นักศึกษาแผนรับภายใต้ MOU กับมหาวิทยาลัยต่างประเทศ จำนวน 30 คน เท่าเดิม

คณะกรรมการนโยบายด้านการจัดการศึกษา ประจำสภามหาวิทยาลัยราชภัฏสุราษฎร์ธานี ในการประชุมครั้งที่ 1/2568 เมื่อวันที่ 14 มกราคม 2568 มีมติเห็นชอบให้เสนอสภามหาวิทยาลัยฯ พิจารณาการปรับปรุงหลักสูตรเล็กน้อย (สมอ.08)

จึงเสนอสภามหาวิทยาลัยเพื่อพิจารณาให้ความเห็นชอบการปรับปรุงหลักสูตรเล็กน้อย (สมอ.08)

**ข้อสังเกตและข้อเสนอแนะ**

ศ.ดร.เทิดชาย ช่วยบำรุง กรรมการสภามหาวิทยาลัยฯ ผู้ทรงคุณวุฒิ มีข้อเสนอแนะว่า มหาวิทยาลัยฯ ควรมีกลยุทธ์ในการรับสมัครนักศึกษาเพิ่มเติมเพื่อให้ได้จำนวนนักศึกษาครบตามแผนที่กำหนด

**มติที่ประชุม**

1.เห็นชอบการปรับปรุงหลักสูตรเล็กน้อย (สมอ.08) ดังนี้

1) คณะนิติศาสตร์ หลักสูตรนิติศาสตรบัณฑิต (หลักสูตรปรับปรุง พ.ศ. 2568).กรณีขอเปลี่ยนแปลงอาจารย์ผู้รับผิดชอบหลักสูตร จากเดิม ผศ.นิรมล ยินดี ซึ่งย้ายไปประจำหลักสูตรศิลปศาสตรมหาบัณฑิต สาขาวิชาการพัฒนากระบวนการยุติธรรม เป็น ผศ.พิชยา มณีนาวา ซึ่งมีคุณสมบัติครบถ้วนตามเกณฑ์

2) วิทยาลัยนานาชาติการท่องเที่ยว หลักสูตรศิลปศาสตรบัณฑิต สาขาวิชาการจัดการการท่องเที่ยวและบริการ (หลักสูตรปรับปรุง พ.ศ. 2567).ขอเปลี่ยนแปลงแผนการรับนักศึกษา จากเดิม.110.คน เป็น 150 คน โดยมีรายละเอียดดังนี้

(1) นักศึกษาแผนรับปกติ จากเดิม จำนวน 80 คน เป็น 120 คน

(2) นักศึกษาแผนรับภายใต้ MOU กับมหาวิทยาลัยต่างประเทศ จำนวน 30 คน เท่าเดิม

2. รับทราบการขอเปลี่ยนแปลงค่าธรรมเนียมการศึกษา.จากเดิม.12,000.บาท เป็น.15,000.บาท ตั้งแต่ปีการศึกษา 2568 เป็นต้นไป กรณีหลักสูตรนิติศาสตรบัณฑิต (หลักสูตรปรับปรุง พ.ศ. 2568)

3. เห็นชอบรับรองรายงานการประชุมสภามหาวิทยาลัยฯ ครั้งที่ 1/2568 ในระเบียบวาระนี้

**4.1.6 พิจารณาอนุมัติให้ปริญญา มหาวิทยาลัยราชภัฏสุราษฎร์ธานี**

ด้วยสำนักส่งเสริมวิชาการฯ ได้ดำเนินการประมวลผลการสำเร็จการศึกษาของนักศึกษา ระดับ ปริญญาตรี เสนอต่อสภาวิชาการ และคณะกรรมการบัณฑิตศึกษา ได้เสนอรายชื่อนักศึกษาที่สำเร็จการศึกษา ระดับบัณฑิตศึกษาเสนอต่อสภาวิชาการ

ด้วยสำนักส่งเสริมวิชาการฯ ได้ดำเนินการประมวลผลการสำเร็จการศึกษาของนักศึกษา ระดับ ปริญญาตรี เสนอต่อสภาวิชาการ และคณะกรรมการบัณฑิตศึกษา ได้เสนอรายชื่อนักศึกษาที่สำเร็จการศึกษา ระดับบัณฑิตศึกษาเสนอต่อสภาวิชาการแล้ว

สภาวิชาการ ในการประชุมครั้งที่ 1/2568 เมื่อวันที่ 6 มกราคม 2568 มีมติให้เสนอชื่อนักศึกษาที่สำเร็จการศึกษา ระดับปริญญาตรี จำนวน 14 ราย และระดับบัณฑิตศึกษา จำนวน 7 ราย ต่อสภามหาวิทยาลัยเพื่อพิจารณาการให้ปริญญา

คณะกรรมการนโยบายด้านการจัดการศึกษา ประจำสภามหาวิทยาลัยราชภัฏสุราษฎร์ธานี ในการประชุมครั้งที่ 2/2568 เมื่อวันที่ 28 มกราคม 2568 มีมติเห็นชอบให้เสนอสภามหาวิทยาลัยพิจารณาอนุมัติให้ปริญญา ระดับปริญญาตรี จำนวน 14 ราย และระดับบัณฑิตศึกษา จำนวน 7 ราย

จึงเสนอสภามหาวิทยาลัยพิจารณาอนุมัติให้ปริญญา มหาวิทยาลัยราชภัฏสุราษฎร์ธานี

**มติที่ประชุม**

อนุมัติให้ปริญญา ระดับปริญญาตรี จำนวน 14 ราย ระดับบัณฑิตศึกษา จำนวน 7 ราย

**4.1.7 พิจารณาอนุมัติงบประมาณเงินรายได้ของมหาวิทยาลัย เพิ่มเติม**

สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม มีหนังสือที่ อว 0209.4/ว 1 ลงวันที่ 30 เมษายน 2567 เรื่อง การปรับอัตราเงินเดือนแรกบรรจุและปรับเงินชดเชยผู้ได้รับผลกระทบ สำหรับข้าราชการพลเรือนในสถาบันอุดมศึกษา ตามมติคณะรัฐมนตรีในคราวประชุมเมื่อวันที่ 28 พฤศจิกายน 2566 ซึ่งเห็นชอบในหลักการการปรับอัตราเงินเดือนแรกบรรจุและปรับเงินชดเชยผู้ได้รับผลกระทบตามที่สำนักงาน ก.พ. เสนอ โดยมีผลบังคับใช้ตั้งแต่วันที่ 1 พฤษภาคม 2567 และวันที่ 1 พฤษภาคม 2568 และให้องค์กรกลางบริหารงานบุคคลของข้าราชการประเภทต่าง ๆ พิจารณาดำเนินการให้สอดคล้องกับหลักการตามมติคณะรัฐมนตรีดังกล่าว และกฎหมายที่เกี่ยวข้องต่อไป

ระเบียบกระทรวงการคลัง ว่าด้วย การเบิกจ่ายเงินเพิ่มการครองชีพชั่วคราวของข้าราชการและลูกจ้างประจำของส่วนราชการ พ.ศ. 2567 กำหนดให้ลูกจ้างชั่วคราวที่คณะกรรมการบริหารงานบุคคลกลางของข้าราชการแต่ละประเภทกำหนด หรือที่กระทรวงการคลังกำหนด ได้กำหนดให้คุณสมบัติเฉพาะสำหรับตำแหน่งนั้นต้องใช้วุฒิการศึกษาระดับต่ำกว่าปริญญาตรี ให้ลูกจ้างชั่วคราวซึ่งบรรจุหรือแต่งตั้งให้ดำรงตำแหน่งดังกล่าวที่มีค่าจ้างไม่ถึงเดือนละ 11,000 บาท ได้รับเงินเพิ่มการครองชีพชั่วคราวเพิ่มขึ้นจากค่าจ้างอีกจนถึง เดือนละ 11,000 บาท

คณะกรรมการบริหารมหาวิทยาลัยราชภัฏสุราษฎร์ธานี (ก.บ.) ในการประชุมครั้งที่ 14/2567 เมื่อวันที่ 19 ธันวาคม 2567 พิจารณาการปรับอัตราเงินเดือนบุคลากรเงินรายได้ ตามอัตราที่คณะรัฐมนตรีกำหนดสำหรับข้าราชการและมีมติเห็นชอบการปรับอัตราเงินเดือนแรกบรรจุบุคลากรเงินรายได้และปรับเงินเดือนชดเชย ผู้ได้รับผลกระทบตามมติคณะรัฐมนตรี สำหรับบุคลากรเงินรายได้ของมหาวิทยาลัย ราชภัฏสุราษฎร์ธานี วันที่ 1 พฤษภาคม 2567 และวันที่ 1 พฤษภาคม 2568 และเห็นชอบปรับค่าครองชีพให้บุคลากรเงินรายได้ ที่บรรจุหรือแต่งตั้งให้ดำรงตำแหน่งที่ต้องใช้คุณวุฒิการศึกษาต่ำกว่าระดับปริญญาตรี ที่มีค่าจ้างไม่ถึงเดือนละ 11,000 บาท ได้รับเงินเพิ่มการครองชีพชั่วคราวเพิ่มขึ้นจากค่าจ้างอีกจนถึงเดือนละ 11,000 บาท และให้เสนอสภามหาวิทยาลัยพิจารณาอนุมัติงบประมาณเงินรายได้ของมหาวิทยาลัย เพื่อใช้ในการปรับอัตราเงินเดือนแรกบรรจุและปรับเงินเดือนชดเชยผู้ได้รับผลกระทบตามมติคณะรัฐมนตรี และ ค่าครองชีพสำหรับบุคลากรเงินรายได้ มหาวิทยาลัยราชภัฏสุราษฎร์ธานี จำนวน 4,221,760 บาท (สี่ล้าน สองแสนสองหมื่นหนึ่งพันเจ็ดร้อยหกสิบบาทถ้วน)

มหาวิทยาลัยราชภัฏสุราษฎร์ธานี ต้องใช้งบประมาณในการปรับอัตราเงินเดือนแรกบรรจุและปรับเงินเดือนชดเชยให้ผู้ได้รับผลกระทบ วันที่ 1 พฤษภาคม 2567 และวันที่ 1 พฤษภาคม 2568 และปรับเพิ่มเงินค่าครองชีพ จำนวน 4,221,760 บาท (สี่ล้านสองแสนสองหมื่นหนึ่งพันเจ็ดร้อยหกสิบบาทถ้วน)

คณะกรรมการนโยบายด้านการบริหารจัดการ ประจำสภามหาวิทยาลัยราชภัฏสุราษฎร์ธานี ในการประชุมครั้งที่ 1/2568 เมื่อวันที่ 21 มกราคม 2568 มีมติเห็นชอบให้เสนอสภามหาวิทยาลัยเพื่อพิจารณาอนุมัติงบประมาณเงินรายได้ของมหาวิทยาลัยเพิ่มเติม

จึงเสนอสภามหาวิทยาลัยเพื่อพิจารณาอนุมัติงบประมาณเงินรายได้ของมหาวิทยาลัยเพิ่มเติม เพื่อใช้ในการปรับอัตราเงินเดือนแรกบรรจุและปรับเงินเดือนชดเชยผู้ได้รับผลกระทบตามมติคณะรัฐมนตรี และ ค่าครองชีพสำหรับบุคลากรเงินรายได้ มหาวิทยาลัยราชภัฏสุราษฎร์ธานี จำนวน 4,221,760 บาท (สี่ล้าน สองแสนสองหมื่นหนึ่งพันเจ็ดร้อยหกสิบบาทถ้วน)

**มติที่ประชุม**

อนุมัติงบประมาณเงินรายได้ของมหาวิทยาลัยเพิ่มเติม เพื่อใช้ในการปรับอัตราเงินเดือนแรกบรรจุและปรับเงินเดือนชดเชยผู้ได้รับผลกระทบตามมติคณะรัฐมนตรี และค่าครองชีพสำหรับบุคลากรเงินรายได้ มหาวิทยาลัยราชภัฏสุราษฎร์ธานี จำนวน 4,221,760 บาท (สี่ล้านสองแสนสองหมื่นหนึ่งพันเจ็ดร้อยหกสิบบาทถ้วน)

**4.1.8 พิจารณาแต่งตั้งประธานและคณะกรรมการพิจารณาตำแหน่งทางวิชาการ**

ก่อนการพิจารณาระเบียบวาระนี้ ศ.เกียรติคุณ ดร.ชุติมา สัจจานันท์ กรรมการสภามหาวิทยาลัยฯ ผู้ทรงคุณวุฒิ และ ศ.เกียรติคุณ ดร.สมจิต หนุเจริญกุล กรรมการสภามหาวิทยาลัยฯ ผู้ทรงคุณวุฒิ ได้ออกจากระบบประชุมผ่านสื่ออิเล็กทรอนิกส์ และ ศ.ดร.วินัย ประลมพ์กาญจน์ กรรมการสภามหาวิทยาลัยฯ ผู้ทรงคุณวุฒิ ได้ออกจากห้องประชุม

ด้วยคณะกรรมการพิจารณาตำแหน่งทางวิชาการ ตามประกาศสภามหาวิทยาลัยราชภัฏสุราษฎร์ธานีเรื่อง แต่งตั้งคณะกรรมการพิจารณาตำแหน่งทางวิชาการ ประกาศ ณ วันที่ 25 มกราคม พ.ศ..2565.และประกาศสภามหาวิทยาลัยราชภัฏสุราษฎร์ธานี เรื่อง แต่งตั้งคณะกรรมการพิจารณาตำแหน่ง ประกาศ ณ วันที่ 25 ตุลาคม พ.ศ. 2565 จะพ้นจากตำแหน่งตามวาระการดำรงตำแหน่งสามปี วันที่ 25.มกราคม 2568 ตามข้อ 7 ของข้อบังคับมหาวิทยาลัยราชภัฏสุราษฎร์ธานี ว่าด้วย หลักเกณฑ์และวิธีการพิจารณาแต่งตั้งบุคคลให้ดำรงตำแหน่งผู้ช่วยศาสตราจารย์ รองศาสตราจารย์ และศาสตราจารย์ พ.ศ. 2565

เพื่อให้การพิจารณากำหนดตำแหน่งทางวิชาการของบุคลากรในสังกัดมหาวิทยาลัยราชภัฏ สุราษฎร์ธานี เป็นไปด้วยความเรียบร้อย มีประสิทธิภาพและเกิดประโยชน์สูงสุด จึงเสนอสภามหาวิทยาลัยพิจารณาแต่งตั้งคณะกรรมการพิจารณาตำแหน่งทางวิชาการ ดังนี้

1. ประธานกรรมการซึ่งแต่งตั้งจากกรรมการสภามหาวิทยาลัยประเภทผู้ทรงคุณวุฒิที่ดำรงตำแหน่งศาสตราจารย์ ได้แก่ ศาสตราจารย์ เกียรติคณ ดร.ชุติมา สัจจานันท์ ตำแหน่งศาสตราจารย์ได้รับเงินประจำตำแหน่งสูงขึ้น (ระดับ 11) สาขาวิชาสารสนเทศศาสตร์

2. คณะกรรมการพิจารณาตำแหน่งทางวิชาการ ซึ่งมีชื่ออยู่ในบัญชีรายชื่อผู้ทรงคุณวุฒิเพื่อแต่งตั้ง เป็นคณะกรรมการพิจารณาตำแหน่งทางวิชาการที่ ก.พ.อ. กำหนด จำนวน 7 ราย

**มติที่ประชุม**

เห็นชอบแต่งตั้งคณะกรรมการพิจารณาตำแหน่งทางวิชาการ ดังนี้

1. ศาสตราจารย์เกียรติคุณ ดร.ชุติมา สัจจานันท์ ประธานกรรมการ

2. ศาสตราจารย์เกียรติคุณ ดร.สมจิต หนุเจริญกุล กรรมการ

3. ศาสตราจารย์เกียรติคุณ ดร.จรรจา สุวรรณทัต กรรมการ

4. ศาสตราจารย์เกียรติคุณ ดร.ธีรภัทร์ เสรีรังสรรค์ กรรมการ

5. ศาสตราจารย์ ดร.วินัย ประลมพ์กาญจน์ กรรมการ

6. ศาสตราจารย์ ดร.ดิเรก ปัทมสิริวัฒน์ กรรมการ

7. ศาสตราจารย์ ดร.วีรชาติ เปรมานนท์ กรรมการ

8. ศาสตราจารย์ ดร.กำชัย จงจักรพันธ์ กรรมการ

โดยให้มีอำนาจและหน้าที่ตามประกาศ ก.พ.อ. เรื่องหลักเกณฑ์ และวิธีการพิจารณาแต่งตั้งบุคคล ให้ดำรงตำแหน่งผู้ช่วยศาสตราจารย์ รองศาสตราจารย์ และศาสตราจารย์ พ.ศ. 2564 และข้อบังคับมหาวิทยาลัยราชภัฏสุราษฎร์ธานี ว่าด้วย หลักเกณฑ์ และวิธีพิจารณาแต่งตั้งบุคคลให้ดำรงตำแหน่งผู้ช่วยศาสตราจารย์ รองศาสตราจารย์ และศาสตราจารย์

**4.1.9** **พิจารณา****ให้ความเห็นชอบแผนการรับนักศึกษา ระดับบัณฑิตศึกษา ประจำภาคการศึกษาที่**

**1/2568**

ตามที่คณะกรรมการบัณฑิตศึกษา ในการประชุมครั้งที่ 1/2567.เมื่อวันที่ 25.ธันวาคม 2567.ได้มีมติเห็นชอบให้เสนอจำนวนการเปิดรับนักศึกษาใหม่ ระดับบัณฑิตศึกษา ประจำภาคเรียนที่ 1/2568 ต่อสภาวิชาการ

สภาวิชาการ ในการประชุมครั้งที่ 1/2568 เมื่อวันที่ 6 มกราคม 2568 ได้มีมติเห็นชอบการเปิดรับนักศึกษาใหม่ ระดับบัณฑิตศึกษา ประจำภาคเรียนที่ 1/2568.โดยให้ปรับแก้ตามข้อเสนอแนะของคณะกรรมการสภาวิชาการ

คณะกรรมการนโยบายด้านการจัดการศึกษา ประจำสภามหาวิทยาลัยราชภัฏสุราษฎร์ธานี ในการประชุมครั้งที่ 2/2568 เมื่อวันที่ 28 มกราคม 2568 มีมติเห็นชอบให้เสนอสภามหาวิทยาลัยฯ พิจารณาแผนการรับนักศึกษาภาคปกติ ระดับบัณฑิตศึกษา ประจำภาคการศึกษาที่ 1/2568

จึงเสนอสภามหาวิทยาลัยเพื่อพิจารณาแผนการรับนักศึกษาภาคปกติ ระดับบัณฑิตศึกษา ประจำภาคการศึกษาที่ 1/2568

**มติที่ประชุม**

1. เห็นชอบแผนการรับนักศึกษาภาคปกติ ระดับบัณฑิตศึกษา ประจำภาคการศึกษาที่ 1/2568ดังนี้

**ระดับปริญญาโท**

|  |  |  |  |  |
| --- | --- | --- | --- | --- |
| **หลักสูตร / สาขา** | **แผนการรับนักศึกษาตาม มคอ.2** | | **จำนวนที่ขอเปิดรับ** | |
| **แผน ก (2)** | **แผน ข** | **แผน ก (2)** | **แผน ข** |
| ครุศาสตรมหาบัณฑิต สาขาวิชาการบริหารการศึกษา | 20 | 60 | 20 | 60 |
| ครุศาสตรมหาบัณฑิต สาขาวิชาหลักสูตรและการสอน | 20 | 30 | 20 | 30 |
| นิติศาสตรมหาบัณฑิต | 10 | 20 | 10 | 20 |
| ศิลปศาสตมหาบัณฑิต สาขาวิชาการพัฒนากระบวนการยุติธรรม | 10 | 30 | 10 | 30 |
| บริหารธุรกิจมหาบัณฑิต | 30 | 70 | 0 | 45 |
| **หลักสูตร / สาขา** | **แผนการรับนักศึกษาตาม มคอ.2** | | **จำนวนที่ขอเปิดรับ** | |
| **แผน 1** | **แผน 2** | **แผน 1** | **แผน 2** |
| ศิลปศาสตรมหาบัณฑิต สาขาวิชาการจัดการธุรกิจท่องเที่ยวและบริการ | 10 | 20 | 0 | 20 |
| **รวม** | **100** | **230** | **60** | **200** |

**ระดับประกาศนียบัตรบัณฑิตวิชาชีพครู**

|  |  |  |
| --- | --- | --- |
| **หลักสูตร / สาขา** | **แผนการรับนักศึกษาตาม มคอ.2** | **จำนวนที่ขอเปิดรับ** |
| หลักสูตรประกาศนียบัตรบัณฑิตวิชาชีพครู | 150 | 150 |
| **รวม** | **150** | **150** |

2. เห็นชอบรับรองรายงานการประชุมสภามหาวิทยาลัยฯ ครั้งที่ 1/2568 ในระเบียบวาระนี้

**4.2 เรื่องเสนอเพื่อพิจารณาอนุมัติ/ทักท้วง**

-ไม่มี-

**ระเบียบวาระที่ 5 เรื่องเสนอเพื่อทราบ**

5.1 เรื่องเสนอเพื่อทราบตามกฎ ระเบียบและข้อบังคับ


-ไม่มี-

5.2 เรื่องเสนอเพื่อทราบเรื่องทั่วไป


-ไม่มี-

ระเบียบวาระที่ 6 เรื่องอื่นๆ

ประชุมสภามหาวิทยาลัยฯ ครั้งที่ 2/2568 ในวันอังคาร ที่.25 กุมภาพันธ์ 2568 เวลา 13.00 น. ณ ห้องราชพฤกษ์ 3 ชั้น 3 อาคารสำนักงานอธิการบดี มหาวิทยาลัยราชภัฏสุราษฎร์ธานี และประชุมผ่านสื่ออิเล็กทรอนิกส์

**เลิกประชุมเวลา 14.10 น.**

น.ส.นริศรา ชุมทอง นายวรชาติ การเก่ง

ผู้จดรายงานการประชุม ผู้ตรวจรายงานการประชุม

อาจารย์ ดร.กฤษณะ ทองแก้ว

ผู้ตรวจทานรายงานการประชุม